b"\n_START_ARTICLE_\nCapella de la Mare de D\xc3\xa9u dels Dolors de la Plana\n_START_SECTION_\nDescripci\xc3\xb3\n_START_PARAGRAPH_\nL'esgl\xc3\xa9sia, entre mitgeres, es troba adossada a l'edifici de Cal Serra. \xc3\x89s una petita construcci\xc3\xb3 de planta rectangular, de 10 x 5 metres, d'una sola nau sense capelles. Est\xc3\xa0 il\xc2\xb7luminada per una petita obertura circular situada a la fa\xc3\xa7ana, damunt la porta d'entrada, d'arc de mig punt i brancals de pedra. La coberta \xc3\xa9s a dues vessants i en el v\xc3\xa8rtex s'aixeca un petit espadat. L'obra \xc3\xa9s de pedra, arrebossada i pintada imitant carreus.\n_START_SECTION_\nHist\xc3\xb2ria\n_START_PARAGRAPH_\nFou constru\xc3\xafda al segle XVIII (segons consta a la clau de l'arc de la porta, amb la data 1739) pels monjos de Reial Monestir de Santa Maria de Poblet. En el seu origen formava part d'un petit nucli de construccions religioses que inclo\xc3\xafa, a m\xc3\xa9s, un petit claustre adossat a l'esgl\xc3\xa9sia i la casa dels monjos, elements actualment desapareguts._NEWLINE_En relaci\xc3\xb3 amb l'advocaci\xc3\xb3 del temple, podria haver estat dedicada a l'Assumpci\xc3\xb3 de Maria o a la Verge dels Dolors. L'esgl\xc3\xa9sia tingu\xc3\xa9 culte fins al 1936."